
[bookmark: OLE_LINK1]Ford Puma - sistem B&O Premium, noi servicii multimedia, disponibilitate BlueCruise și autonomie mai mare pentru versiunea electrică Gen-E


· [bookmark: OLE_LINK2]Puma Gen-E oferă acum o autonomie de peste 400 km datorită unui design optimizat al bateriei

· Sistemul audio B&O are parte de o îmbunătățire, noi servicii multimedia devin disponibile

· Puma va oferi pentru prima dată sistemul de conducere BlueCruise, utilizabil pe autostrăzile special desemnate din Europa.


[bookmark: OLE_LINK3]KOLN, Germania, 5 martie 2026 – Ford a anunțat astăzi îmbunătățiri semnificative aduse modelelor Puma 1 și Puma Gen-E 2, oferind tehnologie avansată, o eficiență sporită și noi echipamente multimedia.

[bookmark: OLE_LINK5]Puma este cel mai bine vândut vehicul Ford din Europa în 2025, iar Puma Gen-E cel mai bine vândut vehicul electric din Marea Britanie până în prezent în 2026. Ambele versiuni sunt fabricate în uzina Ford Otosan din Craiova.

„Dragostea pe care am văzut-o pentru modelele noastre Puma și Puma Gen-E în Europa este dovada că am găsit formula perfectă”, a declarat Christian Weingaertner, director general al diviziei de vehicule de pasageri, Ford în Europa. „Acum adăugăm și mai multe caracteristici atractive. Cu sistemul nostru de conducere pe autostradă BlueCruise, facem tehnologiile noastre avansate accesibile și oferim o experiență tehnologică premium segmentului mașinilor mici.”

Călătoriți mai departe în și mai mult confort

Puma Gen-E a fost introdus în 2024 și a avut o autonomie care s-a dovedit a fi un succes imediat în rândul clienților de vehicule electrice - oferind o eficiență de 13,1 kWh/100 km și o autonomie de până la 376 km³ cu emisii zero la o încărcare completă.

Cu un design îmbunătățit al bateriei, autonomia este acum mărită la 417 km, ceea ce face posibile călătorii mai lungi și încărcări mai rare.

Puma introduce un nou nivel de confort în călătoriile mai lungi prin introducerea BlueCruise, tehnologia Ford de asistență a șoferului pentru condusul pe autostradă. Cel mai mic vehicul din gama Ford disponibil cu acest sistem avansat de asistență a șoferului permite condusul în regim BlueCruise pe autostrăzile desemnate din Europa, contribuind la confortul călătoriilor zilnice. Puma este unul dintre cele patru vehicule disponibile cu BlueCruise, ceea ce face ca sistemul să fie accesibil pentru o gamă largă de clienți.

În România, sistemul poate fi activat din contul Ford pentru utilizarea în numeroase țări din Europa, dar nu poate fi folosit la nivel național, din cauza limitărilor legislative. 

BlueCruise este primul sistem de acest gen care a primit aprobarea de reglementare în Europa în 2023, o dată cu lansarea Mustang Mach-E 5. De atunci, BlueCruise a fost aprobat pentru utilizare pe 16 piețe europene 6, ceea ce îl transformă în cel mai extins sistem de acest tip din Europa. Aceasta oferă acces la peste 135.000 de kilometri de autostrăzi desemnate 7, numite Zone Albastre, permițând clienților să facă o călătorie cu sistemul activat prin mai multe țări.

Pachet de echipamente mai bogat

De acum, Puma beneficiază de un upgrade la sistemul audio, denumit B&O Premium. Standard la modelele Puma ST-Line X, Puma ST și Puma Gen-E Premium, puterea sistemului a fost crescută la 650 W, fiind dotat cu midwoofere de înaltă performanță în ușile din față pentru o reproducere superioară a sunetului.

Premium Connectivity 8, 9 este acum disponibil pe toate modelele Puma, permițând clienților să acceseze servicii de streaming, jocuri și funcții de karaoke direct prin interfața vehiculului. Connected Navigation 9 , care utilizează date bazate pe cloud pentru a ajuta șoferii să evite aglomerația, este de asemenea disponibil, ambele servicii fiind disponibile ca abonamente cu achiziție unică, lunare sau anuale.

Clienții au la dispoziție și o gamă mai largă de culori exterioare, Cactus Grey fiind adăugat la paleta de culori a modelului Puma Gen-E, în timp ce atractivul Electric Yellow este acum disponibil și pentru Puma.

Modelele actualizate Puma și Puma Gen-E sunt disponibile pentru comandă începând de astăzi.

[bookmark: OLE_LINK4]# # #
	
1 Emisii CO2 ale modelului Puma EcoBoost Hybrid - 122-146 g/km și un consum de combustibil de 5,4-6,5 l/100 km WLTP.

2 Autonomie de până la 417 km bazată pe încărcarea completă a modelului Puma Gen-E din 2026. Autonomie estimată utilizând „Procedura de testare a vehiculelor ușoare armonizată la nivel mondial” (WLTP).

3 Pe baza încărcării complete a vehiculului Puma Gen-E. Autonomie estimată utilizând Procedura de testare a vehiculelor ușoare armonizată la nivel mondial (WLTP). Consumurile de combustibil/energie declarate WLTP, emisiile de CO2 și autonomia electrică sunt determinate în conformitate cu cerințele și specificațiile tehnice ale Regulamentelor europene (CE) 715/2007 și (UE) 2017/1151, astfel cum au fost modificate ultima dată. Procedurile de testare standard aplicate permit compararea între diferite tipuri de vehicule și diferiți producători.

4. Privirea șoferului trebuie să rămână îndreptată asupra drumului din față pentru a permite utilizarea conducerii hands-free BlueCruise. Aceasta nu înlocuiește condusul în siguranță.

5 Autonomie de până la 600 km bazată pe încărcarea completă a modelului Mustang Mach-E cu autonomie extinsă. Autonomie estimată utilizând Procedura de testare armonizată la nivel mondial pentru vehicule ușoare (WLTP). Cifrele afișate sunt în scop comparativ și trebuie comparate doar cu alte vehicule testate conform acelorași proceduri tehnice. Autonomia reală variază din cauza unor factori precum temperatura, comportamentul la volan, profilul traseului, întreținerea vehiculului, vechimea și starea bateriei litiu-ion.

6 BlueCruise este disponibil în prezent pentru utilizare în Austria, Belgia, Republica Cehă, Danemarca, Franța, Marea Britanie (nu este disponibil în Irlanda de Nord), Germania, Grecia, Ungaria, Italia, Olanda, Norvegia, Polonia, Portugalia, Spania și Suedia.

7 Date valabile la nivelul lunii februarie 2026.

8 Funcțiile variază în funcție de piață. Clienții cu vehicule capabile vor primi o perioadă de probă gratuită de 90 de zile, care poate fi activată în termen de 11 luni de la prima dată de înmatriculare a vehiculului.

9 Nu conduceți dacă sunteți distras sau dacă folosiți dispozitive portabile. Folosiți sisteme acționate vocal ori de câte ori este posibil. Este posibil ca unele funcții să fie blocate în timp ce vehiculul este în mișcare. Nu toate funcțiile sunt compatibile cu toate telefoanele.

Ford este o marcă americană globală prezentă în Europa de mai bine de 100 de ani, care este dedicată libertății de mișcare care merge mână în mână cu îngrijirea planetei și a celorlalți. Planul Ford+ al companiei, cu unitățile de afaceri Model e, Ford Pro și Ford Blue, accelerează transformarea europeană către un viitor complet electric, cu o amprentă neutră de carbon până în 2035. Compania progresează cu noi vehicule electrice îndrăznețe, fiecare proiectate pentru clienții europeni. Vânzând și întreținând vehicule Ford pe 50 de piețe europene individuale, operațiunile includ, de asemenea, Ford Motor Credit Company, Ford Customer Service Division și 14 unități de producție (opt unități deținute în totalitate și șase unități mixte) cu patru centre cu sediul în Köln, Germania; Valencia, Spania și la joint venture-ul nostru din Craiova, România și Kocaeli, Turcia. Ford are aproximativ 34.000 de angajați la unitățile sale deținute în totalitate și la întreprinderile mixte consolidate și aproximativ 57.000 de oameni, dacă includem companiile neconsolidate din Europa. Mai multe informații despre companie, produsele sale și Ford Credit sunt disponibile la corporate.ford.com.



Pentru comunicate de presă, materiale conexe, fotografii și videoclipuri, vizitați www.fordmedia.eu sau www.media.ford.com. Urmăriți www.linkedin.com/company/ford-in-europe, www.youtube.com/FordNewsEurope, www.instagram.com/FordNewsEurope, www.threads.net/@fordnewseurope și www.tiktok.com/@FordNewsEurope

